Forbruget af salt er normalvis mellem 6000 og 7000 tons på en almindelig vinter.

Aalborg Kommunes nye materielgård står overfor sin første vinter og dermed sin første prøve. Projektet har kostet 90 millioner kroner, og nu skal det bevise, hvorfor de penge er godt givet ud, når sneen rammer allerede natten til onsdag. Mere bæredygtigt De to saltlage-tanke får saltlage direkte nede fra Mariager, hvilket er langt mere effektivt end hidtil. - Førhen har vi selv blandet vores saltlage med drikkevand. Den her løsning gør, at vi sparer processen med at inddampe salten og kører salten op til os for bagefter at blande den med vand igen. Derfor er det også noget mere bæredygtigt det her, forklarer Niels Sloth Christiansen, der er afdelingsleder i By og Land i Aalborg Kommune. Den nye salthal er fyldt helt op i år, og det er lykkedes at køre cirka 6500 tons tørsalt ind. Mens der også er omkring 2000 tons salt på lageret i Aalborg, så der er godt og vel 8000 tons salt til vinteren. - Vores forbrug er normalvis mellem 6000 og 7000 tons på en normal vinter, så bliver det en normal vinter i år, så har vi salt til hele vinteren her, forsikrer Niels Sloth Christiansen. Der er både vakuumsalt og stensalt på lageret. Vakuumsalten bruges til vejbanerne, fordi den nemmere opløses, mens stensalten bruges til cykelstier, gangstier og fortorv. Du kan se det store saltlager herunder: